Ministru kabineta rīkojuma projekta

**„Par valsts nekustamā īpašuma “Vējloči”, Lapmežciema pagastā, Engures novadā, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir, ievērojot Publiskas personas mantas atsavināšanas likumā (turpmāk – Atsavināšanas likums) ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē valsts nekustamo īpašumu, kas ierakstīts zemesgrāmatā uz valsts vārda Finanšu ministrijas personā un kurš nav nepieciešams publisku personu funkciju nodrošināšanai saskaņā ar Valsts pārvaldes iekārtas likumu. Rīkojuma projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts “Par valsts nekustamā īpašuma “Vējloči”, Lapmežciema pagastā, Engures novadā pārdošanu” (turpmāk – projekts) paredz atļaut VNĪ pārdot izsolē nekustamo īpašumu, kas ierakstīts zemesgrāmatā uz valsts vārda Finanšu ministrijas personā:**nekustamo īpašumu – zemes vienību** (zemes vienības kadastra apzīmējums 9066 004 1063) 0,9005 ha platībā, **“Vējloči”, Lapmežciema pagastā, Engures novadā (nekustamā īpašuma kadastra Nr.9066 004 1063).**Īpašuma tiesības Zemgales rajona tiesas Lapmežciema pagasta zemesgrāmatas nodalījumā Nr.100000170794 uz nekustamo īpašumu ir nostiprinātas Latvijas valstij Finanšu ministrijas personā.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma sastāvā ietilpst:zemes vienība 0,9005 ha platībā (zemes vienības kadastra apzīmējums 9066 004 1063), lietošanas mērķis individuālo dzīvojamo māju apbūve, kods 0601 –un tās kadastrālā vērtība uz 2020.gada 1.janvāri noteikta 64 598 *euro.*Nekustamajam īpašumam nav spēkā esošu nomas līgumu.Saskaņā ar NĪVKIS datiem nekustamajam īpašumam ir noteikti apgrūtinājumi:Baltijas jūras un Rīgas jūras līča ierobežotas saimnieciskās darbības joslas teritorija – 0,9005 ha;Ūdenstilpes aizsargjoslas teritorija – 0,9005 ha;Nacionālā parka neitrālās zonas teritorija – 0,9005 ha.Atbilstoši Aizsargjoslu likumam Baltijas jūras un Rīgas līča piekrastes aizsargjosla dalās trīs joslās:*krasta kāpu aizsargjosla - vismaz 300 m plata, skaitot no sauszemes veģetācijas sākuma (ciemos un pilsētās – ne mazāka par 150 m);**jūras aizsargjosla - ietver pludmali un ūdens akvatoriju līdz 10 m dziļumam;**ierobežotas saimnieciskās darbības josla – līdz 5 km.*Saskaņā ar Aizsargjoslu likuma 36.panta trešās daļas 1.punktu krasta kāpu aizsargjoslā aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā. Uz nekustamā īpašuma “’Vējloči”, atsavināšanu nav attiecināms Aizsargjoslu likuma 36.panta trešās daļas 1.punktā noteiktais atsavināšanas aizliegums, tā kā zemes vienība atrodas ierobežotas saimnieciskās darbības joslas teritorijā. Saskaņā ar Ķemeru nacionālā parka likumu un Ministru kabineta 2016.gada 6.septembra noteikumiem Nr.601 “Ķemeru nacionālā parka individuālie aizsardzības un izmantošanas noteikumi” noteikto uz nekustamo īpašumu “Vējloči” atsavināšanu nav attiecināms atsavināšanas aizliegums, tā kā zemes vienība atrodas nacionālā parka neitrālās zonas teritorijā.Saskaņā ar zemesgrāmatas datiem nekustamajam īpašumam ir noteikts apgrūtinājums:Ķemeru nacionālā parka neitrālās zonas teritorija – 0,9005 ha.Un ir dzēsti šādi apgrūtinājumi:Rīgas jūras līča ierobežotas saimnieciskās darbības aizsargjosla – 0,9005 ha;Kaņiera ezera aizsargjosla – 0,9005 ha.Atbilstoši Zemesgrāmatu likuma pārejas noteikumu 19.punktā noteiktajam, izskatot nostiprinājuma lūgumu, kas saņemts pēc tam, kad stājušies spēkā grozījumi šā likuma [17.](https://likumi.lv/ta/id/60460#p17) panta 1. punkta "b" apakšpunktā, rajona (pilsētas) tiesa dzēš apgrūtinājumus, kuri neatbilst šā likuma [17.](https://likumi.lv/ta/id/60460#p17) panta 1. punkta prasībām. tai skaitā tos dzīvokļa īpašuma nodalījumā ierakstītos lietošanas aprobežojumus, kuri ierakstīti saskaņā ar pirkuma līgumiem, kas noslēgti atbilstoši likumam "[Par valsts un pašvaldību dzīvojamo māju privatizāciju](https://likumi.lv/ta/id/35770-par-valsts-un-pasvaldibu-dzivojamo-maju-privatizaciju)" un ir saistīti ar kopīpašumā esošās daļas lietošanu. Saskaņā ar Engures novada Domes 23.03.2020. vēstuli Nr.3-12/222:1) zemes vienība ar kadastra apzīmējumu 9066 004 1063, saskaņā ar Engures novada domes 2012.gada 20.novembra Engures novada saistošajiem noteikumiem Nr.19 (protokols Nr.11 p.13) ”Par Engures novada teritorijas plānojuma grafiskās daļas un teritorijas izmantošanas un apbūves noteikumu apstiprināšanu” atrodas funkcionālajā zonā „Daudzstāvu dzīvojamā apbūve” (DzD), kurā galvenais izmantošanas veids ir daudzdzīvokļu māju un rindu māju dzīvojamā apbūve, bet papildus izmantošana - citas atļautās izmantošanas.2) saskaņā ar Publiskas personas mantas atsavināšanas likuma 1.panta 11.punktā noteikto minētā zemes vienība nav uzskatāma par starpgabalu, jo minimālā zemes gabala platība saskaņā ar saistošajiem noteikumiem ir noteikta 0.24ha. Zemes gabala konfigurācija pieļauj tā izmantošanu apbūvei. Tā kā zemesgabala garākā mala piekļaujas pašvaldības Buru ielai, tātad piekļuve ir nodrošināta.3) uz minētās zemes vienības atsavināšanu neattiecas likuma “Par zemes privatizāciju lauku apvidos” 29.panta otrajā daļā minētie ierobežojumi.Atbilstoši Vides aizsardzības un reģionālās attīstības ministrijas 17.04.2020. vēstulē Nr.1-132/3654 norādītajam zemes vienība (kadastra apzīmējums 9066 004 1063) atrodas Ķemeru nacionālā parka neitrālajā zonā un atbilstoši likuma “Par īpaši aizsargājamām teritorijām” 33.panta otrās daļas nosacījumiem nav noteikti ierobežojumi tā atsavināšanai.Dabas aizsardzības pārvaldes Pierīgas reģionālā administrācija (turpmāk – Administrācija) 26.06.2020. vēstulē Nr. 1.6/3341/2020-N sniedza viedokli par nekustamā īpašuma “Vējloči” (zemes vienības kadastra apzīmējums 9066 004 1063) Lapmežciema pagastā, Engures novadā, atsavināšanu saskaņā ar likuma “Par īpaši aizsargājamām teritorijām” 33. panta otrās daļas nosacījumiem:1) nekustamais īpašums “Vējloči” (zemes vienības kadastra apzīmējums 9066 004 1063), atbilstoši [Ķemeru Nacionālā parka likuma](https://likumi.lv/doc.php?id=25409) 1. un 2. pielikumam, ietilpst Ķemeru Nacionālā parka (Natura 2000vieta) neitrālajā zonā.2) saskaņā ar Ķemeru Nacionālā parka likuma 4.pantu nav aizliegts atsavināt valstij piekrītošo vai piederošo zemi nacionālā parka neitrālajā zonā.3) atbilstoši likuma “[Par īpaši aizsargājamām teritorijām](https://likumi.lv/doc.php?id=59994)” 33.panta otrās daļas 3. punktam valstij piederošā vai piekrītošā zeme nav privatizējama vai atsavināma, ja tā atrodas nacionālo parku dabas rezervāta, stingrā režīma, dabas lieguma un regulējamā režīma zonās.Administrācija norāda, ka nekustamais īpašums “Vējloči” (zemes vienības kadastra apzīmējums 9066 004 1063), Lapmežciema pagastā, Engures novadā, ir atsavināms saskaņā ar likuma “Par īpaši aizsargājamām teritorijām” 33. panta otrās daļas nosacījumiem.VNĪ Īpašumu izvērtēšanas komisija 2020.gada 23.aprīlī (prot.Nr.IZKP-20/17, 5.1.apakšpunkts) ir pieņēmusi lēmumu – noteiktā kārtībā sagatavot un virzīt izskatīšanai Ministru kabineta rīkojuma projektu par valsts nekustamā īpašuma zemes vienības (zemes vienības kadastra apzīmējums 9066 004 1063) “Vējloči”, Lapmežciema pagastā, Engures novadā, atsavināšanu. Pieņemot lēmumu par atsavināšanu, VNĪ Īpašumu izvērtēšanas komisija ņēma vērā:*VNĪ nekustamā īpašuma portfeļa attīstības stratēģijas pamatprincipus*, proti, ka VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  *nekustamā īpašuma rentabilitāti*, kura 2019.gadā bija negatīva (-99,02 *euro)*;  *nekustamā īpašuma tirgus situāciju un izmantošanas iespējas* VNĪ ir veikusi nekustamā īpašuma “Vējloči”, Lapmežciema pagastā, Engures novadā (nekustamā īpašuma kadastra Nr.9066 004 1063), turpmākās attīstības scenāriju analīzi nomas un atsavināšanas gadījumā. Ņemot vērā pieņēmumus par nomas maksas ieņēmumiem un nepieciešamajiem ieguldījumiem īpašuma uzturēšanai nekustamā īpašuma nomas gadījumā, un pieņēmumus par iespējamo pārdošanas cenu, VNĪ secināja, ka nekustamā īpašuma pārdošana ir atbilstošāks risinājums nekā tā iznomāšana. Nekustamais īpašums nav perspektīvs arī VNĪ saimnieciskās darbības veikšanai, kā arī VNĪ rīcībā nav informācijas, ka tas būtu nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to optimālākais risinājums ir to virzīt atsavināšanai. Nekustamā īpašuma atsavināšanu saskaņā ar Atsavināšanas likuma 4.panta otro daļu ierosina Finanšu ministrija. Projekts attiecas uz publiskās pārvaldes politikas jomu.Atsavinot minēto īpašumu, jāņem vērā likumā “Par zemes privatizāciju lauku apvidos” noteiktos ierobežojumus darījumiem ar zemi. Nekustamā īpašuma ieguvējam, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam, kā arī citos normatīvajos aktos noteiktā kārtība rīcībai ar nekustamo īpašumu atbilstoši konkrētajam apgrūtinājumam.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Projekts paredz nekustamā īpašuma valdītājam  – Finanšu ministrijai uzdevumu nodot pircējam nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neietekmē. |
| 4. | Atbilstības izmaksu monetārais novērtējums | Projekta tiesiskais regulējums atbilstības izmaksas nerada. |
| 5. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2020. gads** | Turpmākie trīs gadi (tūkst.*euro*) |
| **2021.** | **2022.** | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.gadam | izmaiņas, salīdzinot ar vidējā termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija |  Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja valsts nekustamais īpašums “Vējloči”, Lapmežciema pagastā, Engures novadā (nekustamā īpašuma kadastra Nr.9066 004 1063), tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44.panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo tā atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Rīkojot elektronisko izsoli, sludinājumu ievieto arī elektronisko izsoļu vietnē (<https://izsoles.ta.gov.lv>). Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  |
| 2. | Sabiedrības līdzdalība projekta izstrādē |  Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs [J. Reirs](https://mk.gov.lv/lv/amatpersonas/janis-reirs)

Peimane 25600849

ilvija.peimane@vni.lv